**Katima Mulilo** tai yksinkertaisesti **Katima** on kaupunki Namibiassa. Se on Zambezin alueen pääkaupunki. Siellä oli 28 362 asukasta vuonna 2010. Vastapäätä Sambesia Sambian puolella on Sesheke-niminen asutuskeskus.

Katimassa on kaksi vaalipiiriä, Katima Mulilo Rural ja Katima Mulilo Urban. Se sijaitsee valtatie B8:n varrella Sambesijoen äärellä, missä luonto on rehevää ja eläimistöön kuuluvat mm. trooppiset linnut ja apinat. Kaupunki saa sadetta vuosittain 654 mm.

Lähin kaupunki Namibiassa on Rundu, jonne on matkaa noin 500 km länteen. Noin 40 km:n päässä idässä on Bukalo-niminen kylä, josta tie jatkuut Ngomaan ja Ngoman sillan yli edelleen Botswanaan.

Historia
--------

Katima Mulilon nimi on SiLozin kieltä, ja tarkoittaa ‘tulen sammuttamista’, viitaten lähellä oleviin Sambesijoen koskiin. Aiempina aikoina ihmiset kulkivat Sambesia pitkin Livingstonesta Seshekeen lotjilla, joita melottiin jokea pitkin. Reitti kulki Siomassa Ngonyen koskien kautta, missä 1905 yritettiin rakentaa kanava putousten ohi. Lotjat purettiin siellä, ja sitten härät vetivät ne koskien ohi. Reitti jatkui luoteeseen Monguun, joka oli Barotsemaan hallinnollinen keskus, ja edelleen pohjoiseen Balovaleen (nyk. Zambezi). Kun lotjat pääsivät Katima Muliloon, niissä olleet nuotiot sammutettiin (mutta hiillosta pidettiin yllä), ja lotjat jälleen tyhjennettiin ja vedettiin koskien ohi ja sitten taas lastattiin rahdilla, ja nuotioita ryhdyttiin jälleen polttamaan.

28.1.1935 Caprivin hallinnollinen keskus siirrettiin Schuckmannsburgista Katima Muliloon. Tuota päivämäärää pidetään Katiman perustamispäivänä. Paikallinen hallintotalo, paikkakunnan ainoa tiilestä ja laastista rakennettu talo, rakennettiin suuren apinanleipäpuun alle koskemattomaan metsään. Nykyään lähistöllä on SWAPO:n toimisto. Apinanleipäpuu taas tunnetaan "käymäläpuuna", sillä sen sisään oli veistetty käymälä.

Katima Mulilossa oli hyvin vähän asukkaita tuohon aikaan. Siellä oli adventisti-lähetyssaarnaajien ylläpitämä koulu, ja ympäristön pieniä yhdyskuntia yhdistivät huonokuntoiset tientapaiset. Kun kunnollisia teitä ei ollut, aluetta oli hyvin vaikea hallita. Tästä johtuen Etelä-Afrikan hallitus päätti siirtää alueen hallinnon Pretoriaan vuonna 1939. Toisen maailmansodan aikana Katima Mulilosta kuitenkin tuli strategisesti tärkeä paikka, sillä se sijaitsi melko lähellä tärkeitä liikenneyhteyksiä, erityisesti Viktorian putouksilla olevaa rautatiesiltaa. Kaikki sotavoimien henkilöstö, tarvikkeet ja tavarat oli pakko kuljettaa Katimaan lentoteitse. Paikkakunnan ensimmäinen auto tuli sinne vuonna 1940, ja se kuului lentokentän hoitajalle.

Vuonna 1940 William "Bill" Finaughty perusti Caprivin ensimmäisen kaupan Katimaan, ja tuolloin kaupan ympärillä ollut yhdyskunta nimettiin hänen mukaansa. 1950-luvulla Sambesille luotiin liikenneyhteyksiä, joiden avulla saatiin aikaan yhteys rautateihin Livingstonessa. Vuonna 1965 rakennettiin M'pachan lentokenttä, joka nykyään tunnetaan Katima Mulilon lentokenttänä. Sen rakentaminen maksoi 65 miljoonaa randia, joka oli astronominen summa. (Tuon ajan kaksi randia vastasi noin yhtä Englannin puntaa.)

Katima Mulilosta tuli segregoitunut kaupunki vuonna 1965, kun Nghweezen lähiötä alettiin rakentaa vuonna 1965. Etelä-Afrikan hallinto ei pitänyt Mafulon epävirallisesta yhdyskunnasta, sillä Caprivi African National Unionin (CANUn) aktivistit asuivat siellä ja harjoittivat poliittista aktivismia. Vastauksena tälle Nghweezen (totelan kielellä ‘puukota minua’) lähiötä alettiin rakentaa, ja mustien annettiin asettua sinne, jotta mustia työntekijöitä ja heidän perheitään voitaisiin kontrolloida ainakin jossain määrin. Samaan aikaan Katiman keskiosia alettiin kutsua "Varsinaiseksi Katima Muliloksi", ja se varattiin valkoisten asuinkäyttöön. Työntekijöitä kaupungin rakentamiseen saatiin Lewis Construction -nimisestä yhtiöstä Salisburysta (nykyinen Harare silloisessa Etelä-Rhodesiassa, nykyisessä Zimbabwessa). He rakensivat Nghweezen ja olivat majoittuneena alueella, jota tästä syystä nimitetään Lewisiksi. Kyseessä on epävirallinen yhdyskunta. Kaupungissa oli ollut aiemmin vain 575 asukasta, mutta se kasvoi yli 5.000 asukkaan yhdyskunnaksi vuoteen 1978 mennessä.

Vuonna 1971 Namibian itsenäisyyssota saavutti Katima Mulilon. Aivan kuten toisessa maailmansodassa, paikka oli nytkin strategisesti tärkeä, tällä kertaa siksi, että sen kautta voitiin siirtää joukkoja Sambiaan ja Angolaan.

Katima Mulilo oli myös keskeinen paikka Caprivin konfliktissa 1990-luvulla, kun Caprivi Liberation Army (CLA) yritti saada Caprivin irrotetuksi Namibiasta. Varhain aamuyöstä 2.8.1999 CLA hyökkäsi valtion omistamalle radioasemalle sekä poliisiasemalle, Wenelan raja-asemalle ja armeijan tukikohtaan. Provinssiin julistettiin hätätila, ja hallitus pidätti CLA:n kannattajiksi epäiltyjä henkilöitä.

Ilmasto
-------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Rundun ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | 31,3 | 30,5 | 29,8 | 29,1 | 27,4 | 24,5 | 25,0 | 29,1 | 33,8 | 33,0 | 30,3 | 29,8 | **ka.** | **29,5** |
| Vrk:n ka. alin lämpötila (°C) | 19,1 | 19,1 | 18,7 | 14,6 | 10,2 | 6,1 | 4,6 | 8,3 | 14,1 | 17,8 | 19,3 | 18,8 | **ka.** | **14,2** |
|  |
| Sademäärä (mm) | 169,4 | 160,6 | 88,7 | 17,7 | 1,9 | 0,5 | 0 | 0,2 | 2,6 | 18,8 | 69,7 | 151,8 | **Σ** | **681,9** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

31,3|  |
| --- |
| 19,1 |

 | 

30,5|  |
| --- |
| 19,1 |

 | 

29,8|  |
| --- |
| 18,7 |

 | 

29,1|  |
| --- |
| 14,6 |

 | 

27,4|  |
| --- |
| 10,2 |

 | 

24,5|  |
| --- |
| 6,1 |

 | 

25,0|  |
| --- |
| 4,6 |

 | 

29,1|  |
| --- |
| 8,3 |

 | 

33,8|  |
| --- |
| 14,1 |

 | 

33,0|  |
| --- |
| 17,8 |

 | 

30,3|  |
| --- |
| 19,3 |

 | 

29,8|  |
| --- |
| 18,8 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 169,4  | 160,6  | 88,7  | 17,7  | 1,9  | 0,5  | 0  | 0,2  | 2,6  | 18,8  | 69,7  | 151,8  |

**Lähde:**  |

Lähiöt
------

Vanhimmat lähiöt ovat Nghweeze, aiempi mustien lähiö, ja Varsinainen Katima Mulilo, joka oli varattu valkoisille apartheidin aikana. Nykyisin rekisteröityjä epävirallisia lähiöitä ovat Butterfly, Cowboy, Choto ja Mahohoma. Lisäksi ovat olemassa Nambweza, Soweto (**So**uth–**We**stern **To**wnships, joka on nimeltään sama kuin Soweton lähiö Johannesburgissa), New Look, Mabuluma, Lyambai, Bebi, Greenwell Matongo, Macaravan East ja West, and NHE (National Housing Enterprises), joista viimeksi mainittu on valtion halvalla rakennuttama lähiö.

Asukkaat
--------

Katima Muliloa asuttaa kahteen heimoon kuuluvat ihmiset. Nämä heimo ovat masubia ja mafwe. Kaupungin vaakuna on hyvin samanlainen kuin Zambezin maakunnan vaakuna, siinä on kaksi elefanttia kasvokkain, symbolisoiden yhteyttä ja näiden kahden heimon rauhallista rinnakkaineloa.

Talous ja kaupungin kehitys
---------------------------

Katima Mulilo perustettiin varuskunta-alueeksi ja sellaisena se toimikin pitkän aikaa. Tämä näkyy yhä kaupungissa, missä sotilaat ovat edelleen läsnä. Kaupungin keskusta oli aiemmin Etelä-Afrikan puolustusvoimien tukikohta, ja lähes joka talossa oli pommisuoja. Infrastuktuurin samoin kuin työllisyyden kannalta sotilaista oli kaupungille hyötyä, ja kaupungin ympärillä on vielä muutamia tukikohtia.

Vuonna 2004 otettiin käyttöön Katima Mulilon silta, joka ylittää Sambesin ja luo yhteyden Sambian kuparikenttien ja Walvis Bayn sataman välille. Katimasta on tullut ns. boom town (nopeasti kehittyvä kaupunki), joka houkuttelee investointeja. Tämä kehitys on kuitenkin saanut aikaan myös laittomia liiketoimia ja vaikuttanut siihen, että kaupunkiin on syntynyt hökkelikyliä, joiden asukkaat aiheuttavat sosiaalista epävakautta.

Kaupungissa on vapaakauppa-alue ja Namibian laajin ulkoilmatori. Kaupungin kautta kulkee sähkölinja nimeltä *Caprivi Link Inter–Connector*, jonka ansiosta sähkönsaanti kaupungissa on turvattu. Parhaillaan on menossa *Zambezi Waterfront Tourism* -projekti, jonka toivotaan tuovan kaupunkiin turisteja. Sanomalehteä nimeltä The Caprivi Vision julkaistaan kaupungissa.

Sen jälkeen kun Katima Mulilo julistettiin kaupungiksi 2.10.1999, sen kehitys on ollut tasaista, joskaan ei yhtä nopeaa kuin muissa Namibian kaupungeissa. Vain muutama katu on päällystetty, eikä kaikkialla ole katuvaloja tai viemäröintiä. Moni asukas käyttää pusikkoja käymälänä, ja sairausepidemioita kuten ripulia puhkeaa silloin tällöin.

Kaupungin ongelmina ovat olleet korruptio, huono taloudenpito ja kaupunginvaltuutettujen väliset konfliktit. Veden saanti on ollut epätasaista, sillä kaupunki on velkaa vettä toimittavalle yhtiölle NamWaterille.

Liikenneyhteydet
----------------

 Trans–Caprivi Highway lähellä Katiman Mpacha-lentokenttää.
Katima Mulilo on Trans–Caprivin valtatien päätepiste. Tämä tie on osa Sambiaan jatkuvaa Trans-Caprivi Corridor -valtatietä. Trans–Caprivin valtatie avattiin käyttöön vuonna 1999, ja silta Sambian puolelle Seshekeen samoin kuin Trans-Caprivi Corridor avattiin liikenteelle vuonna 2004.

Rautatie ei vielä yllä Katimaan. Vuoden 2007 lokakuussa ehdotettiin rautatieyhteyttä Namibiasta Katiman kautta Sambiaan. Tämä rautatie kulkisi Grootfonteinista Katimaan ja sitten 130 km Mulobeziin ja toisaalta myös 80 km Livingstoneen.

Katima Mulilon lentokenttä sijaitsee 18 km lounaaseen kaupungista, ja sieltä on säännöllisiä lentoja Windhoekiin.

Politiikka
----------

Katima Muliloa hallinnoi kaupunginvaltuusto, jossa on seitsemän valtuutettua.

Zambezin alue, jonka hallinnollinen keskus Katima Mulilo on, on SWAPOn vahvaa tukialuetta. Se voitti vuoden 2010 paikallisvaalit saaden 2 197 ääntä. Opposition Rally for Democracy and Progress sai 473 ääntä. SWAPO voitti myös vuoden 2015 paikallisvaalit, saaden 1 875 ääntä ja kuusi valtuustopaikkaa. Seitsemäs valtuustopaikka meni Democratic Turnhalle Alliancelle (DTA), joka sai 163 ääntä. Tulokset olivat seuraavat:

| Katima Mulilon paikallisvaalit 2015 |
| --- |
| Puolue | Äänimäärä | Ääniosuus | Paikkoja |
| SWAPO | 1 875 | 83,8% | 6 |
| DTA | 163 | 7,3% | 1 |
| Rally for Democracy and Progress | 82 | 3,7% | 0 |
| Katima Alliance Development Association | 52 | 2,3% | 0 |
| All People’s Party | 33 | 1,5% | 0 |
| National Democratic Party of Namibia | 33 | 1,5% | 0 |
| **Yhteensä** | **2 238** | **100%** | **7** |

Vuoden 2020 vaaleissa SWAPO voitti jälleen suurella erolla muihin nähden. Tulokset olivat seuraavat:

| Katima Mulilon paikallisvaalit 2020 |
| --- |
| Puolue | Äänimäärä | Ääniosuus | Paikkoja |
| SWAPO | 1 530 | 59,2% | 4 |
| Popular Democratic Movement | 448 | 17,3% | 1 |
| Independent Patriots for Change | 252 | 9,7% | 1 |
| National Democratic Party | 147 | 5,7% | 1 |
| Katima Alliance Development Association | 122 | 4,7% | 0 |
| Landless People’s Movement | 49 | 1,9% | 1 |
| Republican Party of Namibia | 27 | 1,0% | 0 |
| Rally for Democracy and Progress | 10 | 0,4% | 0 |
| **Yhteensä**  | **2 585**  | **100%**  | **7** |

Kulttuuri ja koulutus
---------------------

Katima Mulilo sai alkunsa lähetysasemana, jossa oli kouluja. Yhtä koulua pitivät yllä adventistit, toista katoliset munkit, jotka kuuluivat kapusiinien veljeskuntaan. Nykyään Katimassa on useita kouluja, mm. Katima High School, Caprivi Secondary School, Kizito Secondary School, Ngweze Secondary School, Mavuluma Secondary School sekä useita alkeis- ja keskikouluja.

Katima Mulilossa on kaksi korkeamman asteen oppilaitosta, nimittäin ammattikoulu nimeltä Zambezi Vocational Center, ja Namibian yliopiston kampus, jossa on opettajainkoulutuslaitos, Caprivi College of Education (CCE). Kun UNAM ja CCE yhdistyivät, laitoksessa oli 400 opiskelijaa ja 70 opettajakunnan jäsentä.

Kaupungissa on taidekeskus nimeltä Caprivi Art Centre, ja kaupungissa pidetään vuosittain kulttuurifestivaali nimeltä Caprivi Cultural Festival.

Tunnettuja kaupunkilaisia
-------------------------

* Ryan Nyambe (s 1997), ammattijalkapalloilija
* Kenneth Matengu, Namibian yliopiston varakansleri

Lähteet
-------

1. 1 2  Thomas Brinkhof: Namibia *citypopulation.de*. Viitattu 3.7.2016.
2. 1 2  Chrispin Inambao: Businesses mushroom.  *New Era*, Joulukuu 2010. Windhoek:
3. 1 2 3  Katima Mulilo The Cardboard Box. Viitattu 24.12.2010.
4. ↑  Werner Menges: Rainy season was one for the record books  26.5.2011. Windhoek:  Free Press of Namibia. Viitattu 19.7.2021. (englanniksi)
5. ↑  Katima Mulilo Namibia 1on1. Viitattu 24.12.2010.
6. ↑  Betty Clay 1936–39 spanglefish.com. Viitattu 19.7.2021. (englanniksi)
7. ↑  Hugh MacMillan: *An African Trading Empire: The Story of Susman Brothers & Wulfsohn, 1901–2005*. Bloomsbury Academic,, 2005. ISBN 9781850438533. Teoksen verkkoversio (viitattu 19.7.2021). Malline:(en)
8. 1 2 3  Chrispin Inambao: A historical perspective—from rural backwater to vibrant town.  *New Era*, Joulukuu 2010. Windhoek:  New Era Publication Corporation.
9. 1 2 3  Chrispin Inambao: Rapid growth to urban centre.  *New Era*, Joulukuu 2010.
10. ↑  Andrew N. Matjila: Down memory lane.  *New Era*, Joulukuu 2010.
11. ↑  Caprivi Liberation Front *fas.org*. Viitattu 19.7.2021. (englanniksi)
12. ↑  Guy Lam: Civil supremacy of the military in Namibia: A retrospective case study  8.11.2008. NamibWeb. Viitattu 19.7.2021. (englanniksi)
13. ↑  World Climate Guide / Namibia *Baseline climate means (1961–1990) from stations all over the world*. Viitattu 9.7.2021. (englanniksi)
14. ↑  George Sanzila: Taps and sewerage for Chotto and others.  *New Era*, 25.6.2013. Windhoek:  New Era Publication Corporation. Artikkelin verkkoversio. Viitattu 19.7.2021.  (englanniksi)
15. 1 2  Chrispin Inambao: Katima owes its growth to SADF.  *New Era*, Joulukuu 2010. Windhoek:  New Era Publication Corporation.
16. ↑  Wolfgang Zeller: Danger and Opportunity in Katima Mulilo: A Namibian Border Boomtown at Transnational Crossroads.  *Journal of Southern African Studies*, 2009, nro 35, s. 133–154. Helsinki:  Institute of Development Studies, University of Helsinki. doi:10.1080/03057070802685619. Artikkelin verkkoversio. Viitattu 19.7.2021.  (englanniksi)
17. ↑  The Caprivi Vision *thecaprivi.com*.  Arkistoitu 27.5.2011. Viitattu 19.7.2021. (englanniksi)
18. ↑  Town Council Dismisses in vote buying bid? *The Caprivi Vision*.  8.7.2011. Katima Mulilo.  Arkistoitu 8.7.2011. Viitattu 19.7.2021. en
19. ↑  Lindsay Dentlinger: Towns face chance for change.  *The Namibian*,. Windhoek:  Free Press of Namibia. Artikkelin verkkoversio. Viitattu 12.5.2004.
20. ↑  Trans–Caprivi Corridor Walvis Bay Corridor Group.  Arkistoitu 24.12.2013. Viitattu 19.7.2021. (englanniksi)
21. ↑  Railways Africa – NEW NAMIBIAN EXTENSION *railwaysafrica.com*.  Arkistoitu 9.9.2012.
22. ↑  Contract Awards - Namibia - Feasibility Study for the Trans - Zambezi Railway Extension Grootfontein - Rundu - Katima Mulilo  15.4.2021. African Development Bank Group. Viitattu 19.7.2021. (englanniksi)
23. ↑  Know Your Local Authority.  *Election Watch*, 2015, nro 3, s. 4.  Institute for Public Policy Research.
24. ↑  Press Release Local Authority – Caprivi – Katima Mulilo Electoral Commission of Namibia.  Arkistoitu 25.1.2018. Viitattu 24.1.2018.
25. ↑  Local elections results  28.11.2015. Electoral Commission of Namibia.  Arkistoitu 10.12.2015. Viitattu 95.7.2021. (englanniksi)
26. ↑  Publication of Results and Particulars in Respect of General Elections for Local Authority Councils *Government Gazette of the Republic of Namibia*.  1.4.2021. Windhoek:  Namibian hallitus. Viitattu 6.9.2021. (englanniksi)
27. ↑  Caprivi Schools Association of Regional Councils in Namibia.  Arkistoitu 22.7.2011. Viitattu 19.7.2021. (englanniksi)
28. ↑  Moses Magadza: Namibia: Teacher colleges merge with university *University World News, Africa Edition*.  9.5.2010. Viitattu 19.7.2021. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Katima Mulilo